16.1.2023
FI
Euroopan unionin virallinen lehti
C 15/43
Kanne 6.10.2022 – RS v.
EIP (Asia T-624/22) (2023/C 15/56) Oikeudenkäyntikieli: englanti Asianosaiset Kantaja: RS (edustaja: asianajaja B.
Maréchal) Vastaaja: Euroopan investointipankki
Vaatimukset Kantaja vaatii, että unionin yleinen tuomioistuin — kumoaa (i) Euroopan investointipankin (jäljempänä EIP) päätöksen, jolle on annettu tietty päiväys, jonka otsikkona on ”Non conversion of fixed-term contract” (Määräaikaisen sopimuksen muuntamatta jättäminen) ja jossa hylätään kantajan puolesta esitetyt argumentit hänen työsopimuksensa muuntamiseksi; (ii) EIP:n päätöksen, jossa kantajalle ilmoitetaan, että hänen työnsä Euroopan investointipankissa päättyy siinä eriteltynä päivänä, ja (iii) EIP:n päätöksen, joka on annettu tiettynä päivänä ja jossa hylätään kantajan oikaisuvaatimus, jolla riitautetaan (1o) päätös siitä, ettei kantajan työsopimusta muunneta määräaikaisesta sopimuksesta toistaiseksi voimassa olevaksi sopimukseksi EIP:n kanssa, ja jonka mukaan (2o) tässä yhteydessä EIP on loukannut kantajan perusoikeuksia (jäljempänä riidanalaiset päätökset) — toissijaisesti muuttaa riidanalaisia päätöksiä sekä — määrää maksettavaksi korvausta aineellisesta vahingosta, jota kantajalle on aiheutunut tai aiheutuu riidanalaisista päätöksistä jättää kantajan työsopimus muuntamatta ja jonka määrä on 193 882,98euroa, mukaan luettuina palkanmenetys, sairausvakuutusmaksujen erotus ja kotitalouslisän menetys sekä eläkkeenmenetys — määrää kantajan yksityisyyttä ja tietosuojaa koskevien oikeuksien, hyvää hallintoa koskevan oikeuden, tehokkaita oikeussuojakeinoja koskevan oikeuden ja oikeudenmukaista oikeudenkäyntiä koskevan oikeuden loukkaamisesta maksettavaksi korvausta 20 000 euroa — määrää kantajalle aiheutuneesta henkisestä kärsimyksestä ja ahdistuksesta maksettavaksi korvausta 20 000 euroa — määrää korvattaviksi kustannukset, joita kantajalle on aiheutunut EIP:n lainvastaisen käyttäytymisen sekä lainvastaisten toimien ja laiminlyöntien seurauksena ja joiden määrä väliaikaisesti arvioituna on 20 000 euroa (arvonlisäveroineen) — määrää vastaajan korvaamaan tästä menettelystä aiheutuvat oikeudenkäyntikulut, joiden väliaikainen määrä on 15 000 euroa.
Oikeudelliset perusteet ja pääasialliset perustelut Kanteensa tueksi kantaja vetoaa seuraaviin kanneperusteisiin. 1.
Ensimmäinen kanneperuste, jossa väitetään, että sopimuksen mahdolliselle muuntamatta jättämiselle esitetyt perustelut ovat seurausta luottamuksellisuutta koskevan kantajan oikeuden, yksityisyyttä koskevan kantajan oikeuden ja kantajan tietosuojaoikeuksien objektiivisesti osoitetusta loukkaamisesta. 2.
Toinen kanneperuste, jossa väitetään, että on tapahtunut eturistiriitoja ja käytetty puolueellisia menettelyjä niiden päätösten perustelemiseksi, jotka koskevat kantajan työsopimuksen muuntamatta jättämistä ja jotka ovat johtaneet kantajan puolustautumisoikeuksien loukkaamiseen. 3.
Kolmas kanneperuste, jonka mukaan kantajan vastaajan kanssa tekemän työsopimuksen muuntamatta jättämistä koskevilta riidanalaisilta päätöksiltä puuttuvat vakavasti otettavat perustelut ja ne ovat luonteeltaan suhteettomia ja niihin liittyy kantajan oikeuksien loukkauksia.